Lieta C‑134/13

Raytek GmbH

un

Fluke Europe BV

pret

Commissioners for Her Majesty’s Revenue and Customs

(First‑tier Tribunal (Tax Chamber) lūgums sniegt prejudiciālu nolēmumu)

“Lūgums sniegt prejudiciālu nolēmumu — Kopējais muitas tarifs — Tarifu klasifikācija — Kombinētā nomenklatūra — Infrasarkano staru termogrāfi”

Kopsavilkums – Tiesas (piektā palāta) 2015. gada 12. februāra spriedums

Muitas savienība – Kopējais muitas tarifs – Tarifu pozīcijas – Infrasarkano staru termogrāfi – Ar Regulu Nr. 314/2011 veikta klasifikācija kombinētās nomenklatūras apakšpozīcijā 9025 19 20 – Tarifu pozīciju satura grozījums – Neesamība – Spēkā esamība

(Padomes Regulas Nr. 2658/87, kurā grozījumi izdarīti ar Regulu Nr. 861/2010, I pielikums; Komisijas Regula Nr. 314/2011)

Padome attiecībā uz Regulas Nr. 2658/87 par tarifu un statistikas nomenklatūru un kopējo muitas tarifu ar grozījumiem, kuri izdarīti ar Regulu Nr. 861/2010, I pielikumā ietvertās kombinētās nomenklatūras piemērošanu ir piešķīrusi Komisijai plašu rīcības brīvību, lai tā precizētu to tarifa pozīciju saturu, kas ir jāņem vērā, klasificējot noteiktu preci. Tomēr ar šīm pilnvarām tai nav atļauts izdarīt grozījumus to tarifu pozīciju saturā, kas izveidotas, pamatojoties uz harmonizēto sistēmu, kura ieviesta ar Starptautisko konvenciju par preču aprakstīšanas un kodēšanas harmonizēto sistēmu, par kuras piemērojamības negrozīšanu Eiropas Savienība ir uzņēmusies saistības.

Attiecībā uz jautājumu par to, vai Komisija, veicot tādu preču klasifikāciju kā to, kuras ir aprakstītas Regulas Nr. 314/2011 par atsevišķu preču klasifikāciju kombinētajā nomenklatūrā pielikuma 1. kolonā, kombinētās nomenklatūras pozīcijā 9025 19, nevis tās pozīcijā 9027 50, ir grozījusi šo divu tarifu pozīciju saturu, no minētajā kolonnā sniegtā apraksta izriet, ka minētās regulas pielikumā aprakstīto aparātu objektīvās īpašības un pazīmes neļauj tos klasificēt nomenklatūras apakšpozīcijā 9027 50 00, jo to specifiskākās iezīmes jau ir aptvertas ar tajā ietverto pozīciju 9025. No tā izriet, ka, klasificējot Regulas Nr. 314/2011 pielikumā aprakstītos aparātus kombinētās nomenklatūras apakšpozīcijā 9025 19 20, Komisija nav grozījusi tarifu pozīciju 9025 19 un 2027 50 saturu. Tādējādi minētās regulas pārbaude saistībā ar iepriekš minētajiem aparātiem neļauj izdarīt secinājumu par tās spēkā neesamību.

(sal. ar 29., 30., 35. un 37. punktu)

Lieta C‑134/13

Raytek GmbH

un

Fluke Europe BV

pret

Commissioners for Her Majesty’s Revenue and Customs

(First‑tier Tribunal (Tax Chamber) lūgums sniegt prejudiciālu nolēmumu)

“Lūgums sniegt prejudiciālu nolēmumu — Kopējais muitas tarifs — Tarifu klasifikācija — Kombinētā nomenklatūra — Infrasarkano staru termogrāfi”

Kopsavilkums – Tiesas (piektā palāta) 2015. gada 12. februāra spriedums

Muitas savienība — Kopējais muitas tarifs — Tarifu pozīcijas — Infrasarkano staru termogrāfi — Ar Regulu Nr. 314/2011 veikta klasifikācija kombinētās nomenklatūras apakšpozīcijā 9025 19 20 — Tarifu pozīciju satura grozījums — Neesamība — Spēkā esamība

(Padomes Regulas Nr. 2658/87, kurā grozījumi izdarīti ar Regulu Nr. 861/2010, I pielikums; Komisijas Regula Nr. 314/2011)

Padome attiecībā uz Regulas Nr. 2658/87 par tarifu un statistikas nomenklatūru un kopējo muitas tarifu ar grozījumiem, kuri izdarīti ar Regulu Nr. 861/2010, I pielikumā ietvertās kombinētās nomenklatūras piemērošanu ir piešķīrusi Komisijai plašu rīcības brīvību, lai tā precizētu to tarifa pozīciju saturu, kas ir jāņem vērā, klasificējot noteiktu preci. Tomēr ar šīm pilnvarām tai nav atļauts izdarīt grozījumus to tarifu pozīciju saturā, kas izveidotas, pamatojoties uz harmonizēto sistēmu, kura ieviesta ar Starptautisko konvenciju par preču aprakstīšanas un kodēšanas harmonizēto sistēmu, par kuras piemērojamības negrozīšanu Eiropas Savienība ir uzņēmusies saistības.

Attiecībā uz jautājumu par to, vai Komisija, veicot tādu preču klasifikāciju kā to, kuras ir aprakstītas Regulas Nr. 314/2011 par atsevišķu preču klasifikāciju kombinētajā nomenklatūrā pielikuma 1. kolonā, kombinētās nomenklatūras pozīcijā 9025 19, nevis tās pozīcijā 9027 50, ir grozījusi šo divu tarifu pozīciju saturu, no minētajā kolonnā sniegtā apraksta izriet, ka minētās regulas pielikumā aprakstīto aparātu objektīvās īpašības un pazīmes neļauj tos klasificēt nomenklatūras apakšpozīcijā 9027 50 00, jo to specifiskākās iezīmes jau ir aptvertas ar tajā ietverto pozīciju 9025. No tā izriet, ka, klasificējot Regulas Nr. 314/2011 pielikumā aprakstītos aparātus kombinētās nomenklatūras apakšpozīcijā 9025 19 20, Komisija nav grozījusi tarifu pozīciju 9025 19 un 2027 50 saturu. Tādējādi minētās regulas pārbaude saistībā ar iepriekš minētajiem aparātiem neļauj izdarīt secinājumu par tās spēkā neesamību.

(sal. ar 29., 30., 35. un 37. punktu)